Ostajan asema kiinteistökauppaa koskevassa lainsäädännössä on verraten vahva. Ostajan asemaa suojataan mm salaisen virheen virhevastuusäännöksillä, joiden mukaan myyjä voi joutua vastuuseen piilevistä virheistä, jotka ilmenevät viiden vuoden sisällä kaupasta. Riitojen välttämisessä keskeisintä on se, että jo ennen kauppaa sekä myyjä että ostaja tietävät, missä kunnossa kohde on. Kohteen kunnon selvittämiseen kannattaa käyttää kuntotarkastajaa, jolla on hyvä ammattitaito ja kokemusta. Kiinteistön kauppaa säätelevä maakaari antaa myös mahdollisuuden sopia jo kauppakirjassa laajasti siitä, mistä myyjä vastaa ja mistä ei. Vastuunrajausten tulee kuitenkin olla hyvin täsmällisiä ja vastuunrajausten laatimisessa kannattaa olla yhteydessä kiinteistökaupan virhetilanteisiin erikoistuneeseen lakimieheen niissäkin tapauksissa, joissa kohde on tarkoitus myydä kiinteistönvälittäjän kautta.